jkorsvik/nowiki_second_scrape_merged huggingface dataset:
Mallika jacksoni

Mallika jacksoni er en sommerfugl som tilhører underfamilien Nymphalinae i den store familien flikvinger (Nymphalidae).


== Utseende ==
En stor sommerfugl med brede vinger. Oversiden er for det meste skinnende blå. Når arten hviler, men sammenslåtte vinger, ligner den veldig på et brunt, vissent blad.


== Utbredelse ==
Arten er utbredt i Sentral- og Øst-Afrika, fra den Den demokratiske republikken Kongo til Kenya.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae Rafinesque, 1815
Underfamilien Nymphalinae Swainson, 1827
Gruppen Kallimini
Mallika jacksoni (Sharpe, 1896)


== Kilder ==
Brower, A.V.Z. (2006) Mallika jacksoni på Tree of life


== Eksterne lenker ==
(en) Mallika jacksoni i Encyclopedia of Life 
(en) Mallika jacksoni i Global Biodiversity Information Facility 
(en) Kategori:Mallika jacksoni – bilder, video eller lyd på Wikimedia Commons 
The Nymphalidae Systematics Group: The Subfamily Nymphalinae
Markku Savela's Lepidoptera and some other life forms: Sjekkliste over artene. Hentet 1.1. 2012
Catacroptera cloanthe

Catacroptera cloanthe er en sommerfugl som tilhører underfamilien Nymphalinae i den store familien flikvinger (Nymphalidae).


== Utseende ==
En middelsstor (vingespenn 50-63 millimeter) sommerfugl. Oversiden er oransje, på forvingen med flere svarte bånd, på bakvingen med svartkantede, blå flekker. Undersiden er brun med gråaktige striper og ligner et vissent blad.


== Levevis ==
Larvene lever på planter i slektene Justicia og Ruellia (akantusfamilien).


== Utbredelse ==
Arten er utbredt i Sør- og Øst-Afrika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae Rafinesque, 1815
Underfamilien Nymphalinae Swainson, 1827
Gruppen Kallimini
Catacroptera cloanthe (Stoll, 1781)


== Kilder ==
Brower, A.V.Z. (2006) Catacroptera cloanthe på Tree of life


== Eksterne lenker ==
(en) Catacroptera cloanthe i Encyclopedia of Life 
(en) Catacroptera cloanthe i Global Biodiversity Information Facility 
(en) Catacroptera cloanthe hos NCBI 
(en) Kategori:Catacroptera – bilder, video eller lyd på Wikimedia Commons 
Catacroptera – detaljert informasjon på Wikispecies 
The Nymphalidae Systematics Group: The Subfamily Nymphalinae
Markku Savela's Lepidoptera and some other life forms: Sjekkliste over artene. Hentet 1.1. 2012
Dag Thomas Gisholt

Dag Thomas Gisholt (født 19. juni 1969 i Porsgrunn, oppvokst i Kilebygda) er en norsk statstjenestemann. Han er fra 2016 øverste administrative leder (departementsråd) i Barne- og likestillingsdepartementet.Gisholt har hovedfag i statsvitenskap fra Universitetet i Oslo (1996) og har i det meste av sin yrkeskarriere arbeidet i Kunnskapsdepartementet og dets forløpere. Han tiltrådte i juni 2007 som ekspedisjonssjef for den nyopprettede Barnehageavdelingen i KD, og har i perioder fungert som leder for to andre avdelinger i departementet. Gisholt var direktør for Utdanningsdirektoratet i perioden 1. september 2011 til 31. august 2013. Han fungerte for Petter Skarheim.


== Referanser ==


== Eksterne lenker ==
«Dag Thomas Gisholt ny direktør i Utdanningsdirektoratet», utdanningsnytt.no 19. august 2011
Johannes’ gjerninger

Johannes' gjerninger er et apokryfisk skrift fra oldkirken, skrevet ca år 150-160, muligens i Smyrna i Lilleasia. Det er regnet som det eldste av de apokryfe apostelgjerningene, en sjanger som skildrer de kristne apostlenes liv og gjerningene i tiden etter det som skildres i Bibelens skrift Apostlenes gjerninger.Det meste av handlingen i skriftet foregår i Efesos. Forfatteren av skriftet kjente godt til Johannesevangeliet og minst ett av de andre NT-evangeliene, trolig også Apostlenes gjerninger, men behandler dem nokså kritisk. Bildet av Jesus i skriftet kan minne om Johannesevangeliet, men har også viktige forskjeller i gnostisk retning: Jesus fremstilles ikke lenger som et inkarnert menneske, men er «opphøyd til et rent guddommelig vesen». Menneskesynet i skriftet er «preget av en lignende tankegang. Det er det indre, åndelige, som gjelder. Mennesket som fysisk og forgjengelig vesen er av mindre verdi og betydning.» 
Teksten er ikke bevart i sin helhet, men deler av det er kjent fra ulike håndskrifter. Særlig mangler begynnelsen. Skriftet er omtalt av kirkehistorikeren Eusebius av Cæsarea ca 320, og han regnet skriftet som i strid med den kristne lære. Teksten er oversatt til norsk i antologien Tidligkristne apokryfer, 2011.


== Referanser ==
Tekla av Ikonium

Tekla av Ikonium er en legendarisk helgen, kjent fra den romanaktige apokryfiske fortellingen Paulus og Teklas gjerninger fra ca 170-180. Ifølge denne fortellingen skal hun ha blitt forfulgt fordi hun etter å ha hørt på Paulus' forkynnelse ønsket å være en kristen og leve i sølibat. 
Hun var skytshelgen for de døende; for Tekla-brorskapene; mot øyelidelser, pest og brannfare. Hun omtales også som kirkens første kvinnelige martyr, selv om hun ifølge legenden overlevde sine prøvelser.


== Eksterne lenker ==
(en) Saint Thecla – kategori av bilder, video eller lyd på Commons
Benedict Kress

Benedict Kress (død 1649) var en tysk oberst som tjenestegjorde under tredveårskrigen, og senere i Norge.
Man vet lite om bakgrunnen hans, men han ble etterhvert offiser i det Trondhjemske regiment. Han kom da til Levanger i Nord-Trøndelag hvor han ble kommandant på Skånes skanse. Dette kan ha vært i 1645, da skansen skal ha blitt ferdigstilt dette året, men han nevnes for første gang i forbindelse med en mønstring høsten 1647. Kress gjorde seg raskt beryktet for sin strenge disiplin, og han skal ha hugget en soldat med kården sin i 1647, angivelig på grunn av et dårlig gevær. Året etter ble det avholdt en øvelse ved skansen hvor Kress skal ha delt soldatene, stort sett utkommanderte bønder, inn i to grupper: en som forsvarte skansen, og en som gikk til angrep. Kress skal da ha beordret soldatene på skansen til å skyte med skarpt mot den angripende parten fra en av skansens kanoner. Som et resultat ble en av soldatene drept. For dette ble han stilt for krigsrett i Trondheim, og henrettet offentlig på torget i byen i 1649. Dette framgår av samtidige rettsdokumenter. Han ble gravlagt ved Vår Frue Kirke i Trondheim.


== Referanser ==
Dmitrij Japarov

Dmitrij Semenovitsj Japarov (russisk: Дмитрий Семенович Япаров; født 1. januar 1986 i Mozjga) er en russisk langrennsløper. Japarov var med på Russlands lag som tok sølv på stafetten under Vinter-OL 2014 i Sotsji.
Han debuterte i verdenscupen da han ble nummer 23 i Tour de Ski i 2011. Hans første topp ti-plassering i verdenscupen kom med åttendeplass i «mini-Touren» i Kuusamo 2. desember 2012. På den tredje etappen av Tour de Ski i 2012 kom han på fjerdeplass. Sammenlagt i Touren endte han på en 18.-plass.


== Referanser ==


== Eksterne lenker ==
(en) Dmitrij Japarov – Olympedia 
(en) Dmitrij Japarov – Sports-Reference (OL-resultater – arkivert) 
(en) Dmitrij Japarov – FIS (langrenn) 
(en) Dmitrij Japarov – FIS (snøbrett)
Parlamentsvalget i Sør-Korea 2004

Parlamentsvalget i Sør-Korea 2004 ble avholdt 15. april 2004. Det nyetablerte Vårt åpne parti og andre partier som støttet president Roh Moo-hyun vant en majoritet i nasjonalforsamlingen.


== Resultater ==
Inkludert suppleringsvalg per 18. november 2007. [1]


== Referanser ==
Bei Qi-shu

Bei Qi-shu (kinesisk: 北齊書, pinyin: Běi Qí Shū) er en offisiell kinesisk  historikk over Det nordlige Qi-dynasti (420 – 589) under Sør- og norddynastienes tid.
Bei Qi-shu inngår i den offisielle historiske kanon som kalles de 24 historieverk (二十四史).
Boken ble skrevet under Tangdynastiet av historikeren Li Baiyao (李百藥), og var ferdig i 636. Av de opprinnelige 50 kapitler har bare 17 overlevd (kapitlene 4, 13, 16-25, 41-45 og 50).
Liègeøya

Liègeøya er en øy i Antarktis, beliggende i Det antarktiske arkipel utenfor vestkysten av Antarktishalvøya. Den er 14 kilometer lang og fem kilometer bred og ligger nordøst for Brabant Island
Østkysten av øya ble kartlagt i januar 1898 av Belgica-ekspedisjonen under Adrien de Gerlache, som navnga den etter provinsen Liège i Belgia.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 8434
Nian

Nian (forenklet kinesisk: 年兽; tradisjonell kinesisk: 年獸; pinyin: nián shòu) er et uhyre fra kinesisk mytologi. Det lever under havet eller under fjellene.
Det kommer frem fra gjemmestedet når det er kinesisk nyttår for å angripe folk, især barn; det er en rekke maleriske fortellinger om dets utseende, noen med ansiktet som en hun, eller med særlig skarpe og farlige tenner. Other authors described it as larger than an elephant with two long horns and many sharp teeth. Det kinesiske ord for år kommer av dette uhyrets navn. Navnet inngår bl.a. i uttrykket «godt nyttår», som på kinesisk heter guo nian (過年) som betyr «uhyrets komme». For å skremme det vekk bruker man fyrverkeri, kraftige røde farger, høye trommeslag og løvedans.


== Legende ==
Legenden som ligger bak løvedansen, og dermed bak den senere forestilling om Nian, er omtrent slik:
En gang gikk Nian til angrep på en landsby. Etter angrepet drøftet landsbyboerne hvordan de kunne få Nian til å la dem i fred. Skikken med kinaputter og røde kapper som går igjen i mange løvedanser stammer fra det landsbybeboerne bestemte seg for: Slå på trommer, lokk og gryter, kle seg i rødt, brenne av kinaputter og lage så høye lyder som mulig for å skremme vekk Nian. Ifølge legenden viste aldri Nian seg igjen i den landsbyen.
Legenden sier at Nian fremdeles finnes – men takket være skremselstaktikken vil uhyret neppe noen gang vise seg igjen.


== Referanser ==
Thorkild Stray

Thorkild Stray (født 14. juli 1948, død 18. september 1970) var en norsk skuespiller. Han var kjent for rollen som «Sørlandet» i tre spillefilmer om Stompa: Stompa & Co (1962), Stompa, selvfølgelig! (1963) og Stompa forelsker seg (1965). «Sørlandet» regnes som en av hovedrollene i Stompa forelsker seg.Stray omkom i en bilulykke ved Farvannet i Songdalen utenfor Kristiansand.


== Referanser ==


== Eksterne lenker ==
(en) Thorkild Stray på Internet Movie Database 
(en) Thorkild Stray hos The Movie Database
Døving kapell

Døving kapell var en kirke på gården Døving i Valldal på Sunnmøre. Det var minst to kirkebygg på stedet, det siste sto frem til 1812. Det eldste kirkebygget er ikke tidfestet, men det dreier seg antakelig om en stavkirke reist i middelalderen før 1450.
Tidlig på 1600-tallet ble den daværende stavkirken i bygdesenteret på Sylte revet og flyttet til Dale på andre siden av fjorden. I lang tid var derfor Døving kapell den eneste kirken i Valldal, til tross for at Valldal er den største bygda i Norddal. I 1812 ble kirkebygget på Døving tatt ned og satt opp igjen på strandstadet og bygdesenteret Sylte. På utskiftingskartet fra 1876 er kirkegården inntegnet. I 2007 ble det satt opp en minnestein omtrent der kapellet sto. Det eldgamle alterbordet av stein ble benyttet som trappehelle i den nye kirken på Sylte. Denne steinhellen med innhogd gjemmested for oblater eller relikvie står nå oppstilt i Sylte kyrkje. Hans Strøm beskriver dette alterbordet slik: «et ældgammelt Alter Bord, bestaaende af en heel Steen, hvori sees et firkantet Hul med Steen-Laag over». Minnesteinen og alterbordet er nå de eneste sporene etter det gamle kapellet på Døving.
Hans Strøm skriver i 1766 «...et lidet capel, kaldet Døvings-Capel, bestandig har staaet fra de Catholske Tider, og hidindtil nogle faa Gange om Aaret været forsynet med Prædiken og Guds Tieneste, til Bekvemmelighed for Voldalens Beboere, og især for de gamle og skrøbelige, som ikke uden altfor stor Vanskelighed kan besøge den rette Sogne-Kirke.»Fram til en gang tidlig på 1600-tallet var det altså to kirker i Valldal, en på Sylte og et kapell på Døving bare 4 km fra hovedkirka på Sylte. Det er uklart hvorfor det var to kirker i nedre del av den lange Valldalen. En hypotese er at Døving kapell i katolsk tid ble satt opp som et privat kapell. Leonhard Tafjord skriver at gården Døving hørte til presten Iver Eriksen i Norddal (1590–1620), som samtidig eide Nedre Lande i Ørskog. Tafjord nevner da at Døving kan ha vært en stormannsgård med en «hogjendes kyrkja» (høgendeskirke), altså privat kapell for høvdingen eller storkaren der.«Dyffuings cappell» er nevnt i Trondhjems reformats 1589 og der heter det at kapellet ligger 3 «wegsøe» og ei halv mil til lands øst for (den daværende) hovedkirken i Ørskog. Det står også at Døving kapell ligger ½ mil fra «Dall» kirke som var navnet på den daværende kirken på Sylte. I Døving kapell skulle det være gudstjeneste fire ganger i året i stedet for på Sylte. Det første kapellet på Døving kan ha vært en stavkirke, men det bygget som ble flyttet til Sylte var i tømmer og fra omkring 1754. Da Hans Strøm besøkte stedet på 1760-tallet var den eldre, falleferdige «lille Kirke» borte og et nytt bygg i tømmer var oppført på samme sted. Dette tømmerbygget var nesten 7 meter bredt og 17 meter langt, i tillegg var det et våpenhus eller inngangsparti på 3x3 meter.


== Referanser ==


== Eksterne lenker ==
«Døving kapell». Kulturminnesøk. Riksantikvaren – Direktoratet for kulturminneforvaltning.
Ismaʿil al-Azhari

Ismāʿīl ibn as-Sayyid Sayyidāḥmad ibn as-Sayyid Ismāʿīl ibn as-Sayyid Aḥmad al-Azharī ibn aš-Šayḫ Ismāʿīl al-Walī (arabisk: إسماعيل بن السيد سيدأحمد بن السيد إسماعيل بن السيد أحمد الأزهري بن الشيخ إسماعيل الولي; født 20. oktober 1900, Umm Durmān, Anglo-egyptisk Sudan, død 26. august 1969) var en sudanesisk nasjonalist og politiker for det nasjonale unionistpartiet. Han tjente i 1956 som det uavhengige Sudans første statsminister, og fra 1965 til 1969 tjente han som statsminister, til han ble styrtet av Ǧa‘far an-Numayrī. 


== Referanser ==
Sjukehusapoteka Vest

Sjukehusapoteka Vest HF er et helseforetak som eies av det regionale helseforetaket Helse Vest. Sjukehusapoteka Vest HF driver sykehusapotek i Bergen, Førde, Haugesund og Stavanger. Apotekene er lokalisert i de største sykehusene i Hordaland, Rogaland og Sogn og Fjordane. I tillegg er foretaket ansvarlig for innkjøp av legemidler i regionen og skal sørge for billigst mulig legemiddelforsyning med tilstrekkelig høy kvalitet.
Helseforetaket driver også farmasøytisk og apotekfaglig forskning, undervisning og rådgivning, samt produksjon av legemidler som vanskelig kan anskaffes.
Sjukehusapoteka Vest HF har hovedkontor i Bergen og ledes av administrerende direktør Jon Bolstad. Foretaket hadde i 2016 en omsetning på i overkant av 1 milliard kroner.


== Referanser ==


== Eksterne lenker ==
Offisielt nettsted
Al-Ḫatim al-Ḫalifa

Sirr al-Ḫatim al-Ḫalīfa al-Ḥasan (arabisk: سرالختم الخليفة الحسن; 1919, ad-Duwaym, Anglo-egyptisk Sudan-18. februar 2006) var en sudanesisk politiker, ambassadør og lærer. Han er berømt for sin rolle i Sudans utdanningsdepartement og for sin rolle som statsminister under oktoberregimet.
Sandefjord SK

Sandefjord SK kan være:

Sandefjord Skøiteklub – stiftet 1919.
Sandefjord Sykleklubb – stiftet 17. april 1935.
Norge under Vinter-OL for ungdom 2012

Norge under Vinter-OL for ungdom 2012. Norge skal sende 28 deltakere til Vinter-OL for ungdom 2012 i Innsbruck, Østerrike som ble arrangert i perioden 13. til 22. januar 2012. Deltakerne er fordelt over 9 idretter; aking, alpint, curling, freestyle, hopp, kombinert, langrenn, skiskyting og skøyter.


== Medaljer ==


=== Medaljevinnerne ===


== Deltagere ==


== Referanser ==
Perler Fra Bedehusets Skattkammer

Perler Fra Bedehusets Skattkammer er en dobbelt-CD med kristne sanger og salmer fra 1970- og -80-tallet. Den er en kompilasjon av musikk utgitt på LUMI som ble sluppet av Prisma music i 2009.


== Sporliste ==


=== CD1 ===
«Min lovsang til Deg» (Min lovsång till Dig) (Hultgren/Hagen), sunget av Hallgeir Greger – 3:18
«Tett ved sida mi går Jesus» (Reigstad/Draugedalen), sunget av Gunstein Draugedalen – 2:21
«I det fjerne jeg skuer» (The Old Rugged Cross) (Bennard/Hansson), sunget av Lage Wedin – 3:31
«Salige visshet» (Blessed Assurance) (Crosby/Knapp), sunget av Ellen Westberg Andersen – 2:35
«Ingen er så trygg i fare», (Sandell/?), sunget av Rune Larsen – 2:45
«Hvor herlig klinger Jesu navn» (Belmonthymne) (Newton/Gardiner), sunget av Rolf Listrøm & Sverre Moe – 2:29
«En liten stund med Jesus», (Ashley-Greenstreet/?/Sandell), sunget av Solbjørg Thorsen & Hallgeir Greger – 3:20
«Hver dag er en sjelden gave», (Nielsen/Bandsberg), sunget av Sverre Moe – 1:55
«Mitt eneste håp» (Det enda som bär), (Lydia Lithell), sunget av Hilde Kjeldsen – 4:19
«Det er makt i de foldede hender», Bjerkrheim/Tønnesen,sunget av Rolf Listrøm – 3:08
«O glede stor» (O sällhet stor), (Frykman/Engelke), sunget av Norma & John Olav Larssen – 2:50
«Herre gjør det stille», (?/Ludv. Rasmussen), sunget av Solbjørg Thorsen – 3:05
«Jeg lovprise vil min Frelser», sunget av Yngvar Woxmyhr – 3:56
«Han tek ikkje glansen av livet», (Bjerkrheim/?), sunget av Sjemenit – 2:28
«La meg få høre om Jesus» (Tell Me the Story of Jesus), (Crosby/Sweeney), sunget av Betlehems Musikkor – 3:01


=== CD2 ===
«Navnet over alle navn» (Namnet framfor andra namn), (Törnberg), sunget av Minikoret – 1:46
«Att komma hem», (Strandsjö), sunget av Lage Wedin – 2:51
«Da Jesus satte sjelen fri» (Where Jesus is, 'tis Heaven), (Butler/Black/Barratt), sunget av Gunstein Draugedalen – 3:41
«Det er et navn» (There's a Name I Highly Treasure), (Oscar G. Eliason), sunget av Sødaltrioen – 2:40
«Meg til frelse jeg intet vet», (Pettersen), sunget av Unni & Unni – 2:34
«Fiskarsong», (Engeset), sunget av Torvald Kjetilstad – 4:02
«Av bare nåde», (Lunde), sunget av Brattvågtrioen – 3:15
«Fred og glede mitt hjerte har», (Juvang), sunget av Rakkestadsekstetten – 2:26
«Det stunder mot natten», (Gudmundsen), sunget av Thorbjørn Baksvær – 3:59
«Lær meg å bede, Gud», Teach me to Pray, o God), (Mascher/Bötcher/Mansell Ramsey), sunget av Hallgeir Greger – 3:17
«Jeg er svak, men Du er sterk» (Just a Closer Walk with Thee), (trad.), sunget av Halden-teamet – 4:06
«Løftene kan ikke svikte», (Löftena kunna ej svika), (Pethrus, Barratt), sunget av Rolf Listrøm – 3:56
«Har du intet rom for Jesus» (Have You Any Room for Jesus), (Whittle/Williams), sunget av Jan Sødal – 3:28
«Jesus dekket har et bord» (Come and Dine), (Widmeyer), sunget av Frank Nordli og Mette Bjørndal – 2:44
«I himmelen, i himmelen», (Laurinus/folkemelodi fra Heddal, Landstad), sunget av Artur Erikson & Minikoret – 2:58


== Utgivelser ==
2009 CD Prima music / LUMI PRIMA0509


== Kilder ==
Sporliste hos itunes.apple.com
Anartia

Anartia er en slekt av sommerfugler som tilhører den store familien flikvinger (Nymphalidae). De finnes bare i Nord- og Sør-Amerika. Disse artene etterligner ofte giftige sommerfugler fra ulike grupper, og nærtbeslektede arter kan derfor se svært forskjellige ut.


== Utseende ==

Middelsstore (vingespenn 60 – 80 mm) sommerfugler med smale vinger med bølgete ytterkant. På farge er de gjerne brunlige, rødaktige eller brunaktige.


== Levevis ==
Larvene lever på planter i akantusfamilien. Disse sommerfuglene sitter gjerne med vid-åpne vinger.


== Utbredelse ==
Slekten er utbredt fra det sørlige USA like til Argentina.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae Rafinesque, 1815
Underfamilien Nymphalinae Swainson, 1827
Victorinini Scudder, 1893 – 10 arter, Amerika
Slekten Anartia Hübner, 1819
Anartia amathea (Linnaeus, 1758)
Anartia chrysopelea Hübner, [1831]
Anartia fatima (Fabricius, 1793)
Anartia jatrophae (Linnaeus, 1763)
Anartia lytrea (Godart, 1819)


== Kilder ==
Carter, D. (1994) Sommerfugler fra hele verden. Teknologisk Forlag. ISBN 82-512-0438-0
Wahlberg, N. og Brower, A.V.Z. (2006) Anartia på Tree of life


== Eksterne lenker ==
(en) Anartia i Encyclopedia of Life 
(en) Anartia i Global Biodiversity Information Facility 
(sv) Anartia hos Dyntaxa 
(en) Anartia hos ITIS 
(en) Anartia hos NCBI 
(en) Kategori:Anartia – bilder, video eller lyd på Wikimedia Commons 
Anartia – detaljert informasjon på Wikispecies 
The Nymphalidae Systematics Group: The Subfamily Nymphalinae
Markku Savela's Lepidoptera and some other life forms: Sjekkliste over artene. Hentet 2.1. 2012
Årets navn

Årets navn er en tittel, eller del av tittel på flere kåringer, rettet mot en eller flere personer som har utmerket seg i mediebildet i løpet av et kalenderår. Prisene, gjerne omtalt som «hederspriser», kan gå til eksempelvis politikere, musikere, forfattere, idrettsfolk eller hverdagshelter. Kåringene blir vanligvis offentliggjort og tildelt i perioden desember til januar.
Årets navn kan ha flere betydninger:

Årets navn (Dagbladet), årlig kåring til avisen Dagbladet
Årets navn (VG), årlig kåring til avisen Verdens GangIdrettsgallaen: Årets navn


== Årets idrettsnavn ==
Sportsjournalistenes statuett, årlig kåring som tildeles med tittelen Årets idrettsnavn


== Se også ==
Årets person (Time)
Oslo Numismatiske Forening

Oslo Numismatiske Forening (ONF) er en forening og samlingssted for personer med interesse av numismatikk. Foreningen arrangerer auksjoner og foredrag om mynt og sedler i alle fasonger og fra alle tider. ONF ble grunnlagt i 1972 av mynt- og seddelsamler Peder Stian Madsen, formann i 2012 er Knut Erik Myren. Foreningen har over 200 medlemmer fordelt over hele landet, men majoriteten av medlemmene kommer likevel fra Oslo og omegn.
I anledning ONFs 25-årsjubileum i 1997 ble det gitt ut en spesiell lokalmynt/medalje. Foreningen har også gitt ut andre medaljer – blant annet til minne om Akershus festning og en 1814 speciedaler, samt noen miniatyr-medaljer. 


== Referanser ==


== Eksterne lenker ==
Oslo Numismatiske Forening (ONF)